 

**בבית הדין הצבאי המחוזי**

**במחוז שיפוטי מרכז**

בפני השופט: אל"ם מאיר ויגיסר

בעניין: התובע הצבאי (ע"י ב"כ, קמ"ש הודיה אביב)

נגד

הנאשם: XXX/X טוראי ד' ג' (ע"י ב"כ, עו"ד משה שאול)

**הכרעת - דין**

על פי הודאתו, מורשע הנאשם בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו - 1955, בגין כך שנעדר מיחידתו XXX מיום 20.06.2022 ועד יום 26.12.2022 למשך 192 ימים, בהתאם לכתב האישום ולפרטים הנוספים.

1. **ניתנה היום, ט' בטבת התשפ"ג, 02.01.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**שופט**

**גזר - דין**

הנאשם הורשע על פי הודאתו בעבירה של היעדר מן השירות שלא ברשות, בגין כך שנעדר מיחידתו XXX למשך 192 ימים, אשר הסתיימו בהתייצבות, בהתאם לכתב האישום ולפרטים הנוספים.

כעולה מהתדפיס האישי (ת/1) הנאשם גויס לצה"ל בחודש דצמבר 2019. הוא החל את שירותו הצבאי כלוחם איסוף יעודי, בהמשך במהלך חודש אפריל 2021 שונה שיבוצו לטבח בגדוד. לאחר תקופה בת למעלה משנתיים בשירות צבאי, החל בהיעדרות הניצבת בבסיס הליך זה. לאורך שירותו הצבאי, צבר שלל עבירות משמעתיות, ובכלל זה שתי היעדרויות קצרות שעליהן נשפט בדין משמעתי.

הסדר הטיעון שהוצג נוטה לקולה ביחס לרמת הענישה הנוהגת, והוא נשען בעיקרו על נסיבותיו האישיות ומצבו הנפשי החריג של הנאשם. מטעמי צנעת הפרט לא יפורטו הדברים, אולם הם מוצאים ביטוי מלא במסמכי מערך ברה"ן שהוגשו מטעם ההגנה כראיות לעונש (ס/1). הותאם לחייל פרופיל בלתי כשיר להמשך השירות הצבאי, נטען כי מצבו הנפשי המורכב השליך גם על תקופת ההיעדרות המיוחסת לו.

בנסיבות הכוללות האמורות מצאתי לכבד את עתירתם המשותפת של הצדדים ולאמץ את הסדר הטיעון שהוצג.

על הנאשם נגזרים, אפוא, העונשים הבאים:

1. **עשרים ושלוש (23) ימי מאסר לריצוי בפועל, שיימנו החל מיום מעצרו.**
2. **עונש מאסר מותנה בן שלושים (30) ימים למשך שנתיים (2), שלא יעבור עבירה לפי סעיף 92 או 94 לחוק השיפוט הצבאי, התשט"ו – 1955, לשם השלמת הליך פיטוריו מן השירות הצבאי.**

**העתק יועבר לשלישות הכלואים וכן לגורמי משא"ן XXX (רס"ר ר' ב') לשם השלמת הליך פיטורי הנאשם מהשירות. גם במעמד גזר הדין הובהרה לנאשם החובה להסדיר את מעמדו לשם השלמת הליך פיטוריו.**

1. **זכות ערעור כחוק.**
2. **ניתן היום, ט' בטבת התשפ"ג, 02.01.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

**שופט**